# לנרד נימוי

לנרד נימוי
Leonard Nimoy|  |
| לנרד נימוי, 2011 |
|
לידה |
26 במרץ 1931 בוסטון, מסצ'וסטס, ארצות הברית |
|
פטירה |
27 בפברואר 2015 (בגיל 83) לוס אנג'לס, קליפורניה, ארצות הברית |
|
מקום קבורה |
בית הקברות הילסייד ממוריאל פארק  |
|
שם לידה | Leonard Simon Nimoy  |
|
מדינה |
ארצות הברית  |
|
מקום מגורים |
בל אייר  |
|
סוגה מועדפת |
מדע בדיוני |
|
השכלה | * אוניברסיטת אנטיוק
* מכללת אנטיוק (1977)
* אוניברסיטת בוסטון
* תיכון בוסטון אינגליש
* בוסטון קולג'
* אוניברסיטת קליפורניה בלוס אנג'לס
 |
|
תקופת פעילות |
1951–2010 2012 – 2013 |
|
עיסוק |
במאי קולנוע |
|
השקפה דתית |
יהדות  |
|
בנות זוג | Sandra Zober (1954–1987 (כ־33 שנים)) * Susan Bay (1 בינואר 1989 – 27 בפברואר 2015 (26 שנים))
 |
|
ילדים |
אדם נימוי, ג'ולי נימוי  |
|
פרסים והוקרה |
זוכה פרס סטורן, מועמד לפרס אמי ולפרס הוגו |
|
האתר הרשמי |
| **פרופיל ב-IMDb** |

**לנרד סיימון נימוי** (באנגלית: **Leonard Simon Nimoy**;‏ 26 במרץ 1931 – 27 בפברואר 2015) היה שחקן, במאי קולנוע, משורר, זמר וצלם יהודי-אמריקאי, המפורסם בעיקר בגילום דמותו של ספוק בסדרת הטלוויזיה "מסע בין כוכבים: הסדרה המקורית" בשנים 1966–1969, ובתוכניות טלוויזיה נוספות, סרטי קולנוע ומשחקי מחשב.

נימוי החל את הקריירה שלו בשנות העשרים המוקדמות בחייו, לימד שיעורי משחק בהוליווד והופיע בתפקידים משניים בקולנוע ובטלוויזיה במהלך שנות ה-50, כמו גם הופיע בתפקיד הראשי בסרט "*Kid Monk Baroni*". בשנת 1952 גילם נימוי את דמותו של נאראב, חצי-חייזר, אחד משלושה פולשים ממאדים, בסדרת הסרטים "*Zombies of the Stratosphere*".

בשנת 1965 הופיע לראשונה במה שעתיד להיות חלק מזיכיון "מסע בין כוכבים" כאשר השתתף ב-"*The Cage*", הפיילוט של "מסע בין כוכבים: הסדרה המקורית". לאחר מכן, המשיך לגלם את דמותו של ספוק בסדרה עד לשנת 1969, ואחר כך בעוד שמונה סרטי קולנוע עלילתיים והופעות אורח בסדרות ספין אוף שונות של הזיכיון. לדמות שגילם יש השפעה תרבותית משמעותית, והיא זיכתה את נימוי בשלוש מועמדויות לפרס אמי; המגזין TV Guide ציין את ספוק כאחת מ-50 דמויות הטלוויזיה הגדולות ביותר. לאחר סדרת "מסע בין כוכבים", נימוי כיכב ב"משימה בלתי אפשרית" במשך שתי עונות, הנחה את הסדרה התיעודית "*In Search of...*", העניק את קולו ל-"Civilization IV", "רובוטריקים: הסרט" ו"רובוטריקים 3: אפלת הירח", וכן זכה לשבחים בגין הופעותיו במספר הפקות תיאטרון. כמו כן, היה לו תפקיד אורח בסדרת המדע-בדיוני "פרינג'".

התהילה של נימוי כספוק הייתה כזאת, ששתי האוטוביוגרפיות שלו, "*I Am Not Spock*" ‏ (1975) ו-"*I Am Spock*" ‏(1995), נכתבו מנקודת המבט של שיתוף קיומו עם הדמות.

בשנת 2016, בנו, אדם נימוי, הוציא סרט דוקומנטרי על חייו עם אביו המפורסם ועל ההיכרות עם תפקיד אביו במהלך חייו בתור הדמות המפורסמת ממסע בין כוכבים. הסרט נקרא בשם "למען ספוק" ("For the Love of Spock"), וצילומו החל עוד בשנת 2015, לפני מותו של לנרד.

## קורות חייו

לנרד סיימון נימוי נולד בבוסטון, מסצ'וסטס שבארצות הברית, למשפחה יהודית-דתית-אורתודוקסית דוברת יידיש, של מהגרים מאוקראינה. את קריירת המשחק שלו החל בגיל שמונה. הוא החל לימודי צילום באוניברסיטת קליפורניה בלוס אנג'לס, והשלים אותם בבוסטון קולג'. כמו כן למד לתואר שני בחינוך, והוא בעל תואר דוקטור של כבוד מאוניברסיטת אניטוק באוהיו. נימוי שירת כסמל בצבא ארצות הברית בשנים 1953–1955.

בשנת 1966 שיחק לראשונה את דמותו של ספוק בסדרה המקורית של "מסע בין כוכבים", דמות שאותה חזר אחר כך לגלם עוד בשבעה סרטי קולנוע, בשנים 1979–2009, ששניים מתוכם ("מסע בין כוכבים 3: החיפוש אחר ספוק", "מסע בין כוכבים 4: השיבה הביתה") אף ביים בעצמו. כמו כן, דמותו של ספוק הופיעה גם בפרקי הסדרה מסע בין כוכבים: הדור הבא.

בשנת 1987 ביים את סרט הקולנוע שלושה גברים ותינוקת, בכיכובם של טום סלק, סטיב גוטנברג וטד דנסון. בשנת 1988 ביים את סרט הקולנוע "אם במבחן", שמבוסס על הספר של סו מילר, בהשתתפותם של ליאם ניסן, דיאן קיטון, ג'ייסון רוברדס ואחרים. בשנת 1991 ביים את הסרט "אהבות מצחיקות", קומדיה רומנטית בהשתתפותם של כריסטין לאטי, ג'ין ויילדר ומרי סטיוארט מסטרסון.

נימוי היה מועמד לפרס אמי עבור שחקן המשנה הטוב ביותר על סרט הטלוויזיה שצולם בחלקו בישראל, "אישה ושמה גולדה" (1982), על תפקידו כמוריס מאירסון, בעלה של גולדה מאיר, לצדה של אינגריד ברגמן כגולדה, בתפקידה האחרון.

במאי 2010 הודיע נימוי שהוא פורש מתעשיית הקולנוע, אחרי שהיה פעיל 60 שנה.
ב-27 בפברואר 2015 נפטר ממחלת ריאות.

## שימוש בברכת הכהנים במסע בין כוכבים

 ערך מורחב – **הצדעה וולקנית**

השחקן לנרד נימוי מדגים **הצדעה וולקנית**
בעת צילום הסדרה מסע בין כוכבים, רצה יוצר הסדרה ג'ין רודנברי שספוק, בדמות הוולקן, בעת שהוא מברך את הברכה הוולקנית "הארך חיים ושגשג" (Live long and prosper) יחווה תנועה בידו. לנרד נימוי, אשר גדל במשפחה אורתודוקסית, הציע את פריסת האצבעות של ברכת הכהנים אותה ראה בילדותו. רודנברי סבר שפריסת האצבעות שונה דייה כדי להוות סממן חיזרי, ואישר לנימוי להשתמש בה בסדרה כ"הצדעה וולקנית". בעקבות הצלחת הסדרה, הפכה פריסת האצבעות לאחד הסמלים המזוהים ביותר עמה.

## פילמוגרפיה

| שנה | שם הסדרה / הסרט | תפקיד | הערות |
| --- | --- | --- | --- |
| 1966-1969 | מסע בין כוכבים: הסדרה המקורית | ספוק | 79 פרקים שלוש מועמדויות לפרס אמי עבור שחקן המשנה הטוב ביותר |
| 1969-1971 | משימה בלתי אפשרית (סדרת טלוויזיה, 1966) | פאריס | 49 פרקים  |
| 1973-1974 | מסע בין כוכבים: סדרת האנימציה | ספוק (דיבוב) | 22 פרקים |
| 1978 | מסע בין כוכבים: הסרט | מר ספוק | מועמד לפרס סטורן עבור שחקן המשנה הטוב ביותר |
| 1982 | מסע בין כוכבים 2: זעמו של חאן | קפטן ספוק |  |
| 1982 | אישה ושמה גולדה | מוריס מאירסון, בעלה של גולדה | מועמד לפרס אמי עבור שחקן המשנה הטוב ביותר |
| 1984 | מסע בין כוכבים 3: החיפוש אחר ספוק | קפטן ספוק | נימוי ביים סרט זה מועמד לפרס סטורן עבור הבמאי הטוב ביותר |
| 1986 | מסע בין כוכבים 4: השיבה הביתה | קפטן ספוק | נימוי ביים סרט זה מועמד לפרס סטורן עבור השחקן הטוב ביותר מועמד לפרס סטורן עבור הבמאי הטוב ביותר |
| 1989 | מסע בין כוכבים 5: הגבול האחרון | קפטן ספוק |  |
| 1991 | מסע בין כוכבים: הדור הבא | השגריר ספוק | תפקיד אורח בפרק הכפול "*Unification*" |
| מסע בין כוכבים 6: הארץ הלא נודעת | קפטן ספוק |  |
| 1994 | *Holy Matrimony* |

---

 | סרט קולנוע; במאי |
| 1998 | עולם חדש מופלא | מוסטפא מונד | סרט טלוויזיה של NBC |
| 1999 | רש"י | רבי שלמה יצחקי (דיבוב) | סרט אנימציה של קרן דסטיני |
| 2005 | הרמב"ם | רבי משה בן מיימון (דיבוב) | סרט אנימציה של קרן דסטיני |
| 2009 | סטארטרק | ספוק פריים |  |
| 2012 | המפץ הגדול | אקשן פיגר של ספוק (דיבוב) | תפקיד אורח בפרק "*The Transporter Malfunction*" |
| 2013 | האויב בתוכנו - סטארטרק | ספוק פריים | הופעת קמאו |
| 2013 | ראשי הממשלה: החלוצים | לוי אשכול (קול בלבד) | סרט דוקומנטרי |
| 2020 | מסע בין כוכבים: דיסקברי | ספוק | עונה 3, פרק 7, Unification III (צילום ארכיון) |

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
בנוסף הופיע בסרטי קולנוע וטלוויזיה רבים. נימוי הופיע בסרט "לעולם נזכור" העוסק בתביעתו של ניצול השואה מל מרמלשטיין.

## קישורים חיצוניים

 מדיה וקבצים בנושא **לנרד נימוי** בוויקישיתוף
* לנרד נימוי, באתר אנציקלופדיה בריטניקה (באנגלית)

* אתר האינטרנט הרשמי של לנרד נימוי (באנגלית)
* אבי בליזובסקי, ‏כוכב 'מסע בין כוכבים' לאונרד נימוי חולה ב-COPD. מתרה במעריציו: הפסיקו לעשן, באתר "הידען", 11 בפברואר 2014
* לאונרד נימוי - לקראת הביקור בארץ, באתר סטארבייס972, 9 במאי 2005
* לאונרד נימוי בישראל, באתר סטארבייס972, 24 במאי 2005

**בעקבות מותו: לאונרד נימוי ("ספוק") הלך לעולמו, באתר ynet, 27 בפברואר 2015
* לאונרד נימוי הלך לעולמו, באתר מאקו, 27 בפברואר 2015
* יוניברס טודיי, ‏נפטר לאונרד נימוי, מר ספוק מ"מסע בין כוכבים", באתר "הידען", 28 בפברואר 2015
* איתמר זהר, מסע בין כוכב: הרגעים הגדולים של מיסטר ספוק, באתר הארץ, 28 בפברואר 2015
* ישי קיצ'לס, תם המסע של ספוק: העולם נפרד מלאונרד נימוי, באתר nrg‏, 1 במרץ 2015
* ניב קלדרון, ספוק: הרמת גבה אחת שווה אלף מילים, באתר ynet, 1 במרץ 2015
* לאונרד נימוי, הוא לא באמת מת., באתר סטארבייס972, 4 במרץ 2015
* וויל וויטון, לזכרו של לאונרד נימוי, באתר סטארבייס972, 26 במרץ 2015

* לנרד נימוי, ברשת החברתית X (טוויטר)
* לנרד נימוי, סרטונים בערוץ היוטיוב
* לנרד נימוי, ברשת החברתית Goodreads
* לנרד נימוי, במסד הנתונים הקולנועיים IMDb (באנגלית)
* לנרד נימוי, באתר "אידיבי", מאגר הידע העברי לקולנוע ישראלי ועולמי
* לנרד נימוי, באתר AllMovie (באנגלית)
* לנרד נימוי, באתר Rotten Tomatoes (באנגלית)
* לנרד נימוי, באתר Box Office Mojo (באנגלית)
* לנרד נימוי, באתר Metacritic (באנגלית)
* לנרד נימוי, במסד הנתונים הקולנועיים KinoPoisk (ברוסית)
* לנרד נימוי, באתר ספוטיפיי
* לנרד נימוי, באתר AllMusic (באנגלית)
* לנרד נימוי, באתר MusicBrainz (באנגלית)
* לנרד נימוי, באתר Discogs (באנגלית)
* לנרד נימוי, באתר Songkick (באנגלית)
* לנרד נימוי, באתר "Find a Grave" (באנגלית)

## הערות שוליים